**Undervisningsmateriale De mægtige Vikinger - Offergildet**

Bogen ”Offergildet” kan bruges som nøglen til at åbne op for vikingernes verden. Vikingerne er en stor del af vores fælles kulturarv. Hvad enten man er født her, har rødder andetsteds eller ikke er velbevandret i dansk kulturarv, så fascinerer vikingen. De rå børster, der drog ud i verden for at plyndre, hærge og tage guld, skatte og trælle med sig hjem, har lige siden været en historie, der er blevet genfortalt mange gange.

Men hvem var de, når de ikke plyndrede, og hvordan var livet heroppe nordpå? ”Offergildet” tager eleverne med ind i dagligdagen. Helt derind, hvor det er svært, og hvor store valg skal tages. Eleverne bliver introduceret for Freja og Sigurd, og sammen med dem kan de undres og reflektere over, hvordan vikingernes verden så ud.

”Offergildet” kan bruges til at pirre elevernes nysgerrighed til at ville vide mere. Det er et oplagt værk til at lære at søge information ud fra og til at undersøge andre kulturer og sammenligne dem med vores egen tid og kultur.

”Offergildet” består af otte kapitler med arbejdsspørgsmål. Spørgsmålene er udarbejdet med udgangspunkt i læsning af kapitlet og derefter refleksion og informationssøgning i grupper.

**Introduktion**

Offergildet handler om en rigtig landsby. For mange, mange år siden fandtes der en by i nærheden af Tissø på Vestsjælland. Her boede vikinger. Måske boede der endda to børn, der hed Freja og Sigurd. Hvordan mon de levede?

Undersøg i grupper og fremlæg for klassen

Hvad ved vi om landsbyen ved Tissø?

Hvad var vikinger?

Hvor levede vikingerne?

**Kapitel 1 – Buen på himlen**

Læs kapitlet og diskuter i grupper inden I fremlægger i klassen

Hvad kan I fortælle om dagligdagen for børnene ud fra teksten?

Hvordan bor de?

Hvordan sover de?

Hvordan ser der ud i landsbyen? (Beskriv landsbyen!)

Vejret

Hvad tror I, at Freja og Sigurd ser på himlen?

Hvorfor tror I, at de bliver bange?

Hvad vil I gøre, hvis I så noget, som I ikke kendte?

Hvad kan Freja og Sigurd gøre?

**Undersøg vejrvarsler gennem tiderne!**

**Beskriv illustrationerne!**

**Kapitel 2 – Vintermarkedet**

Læs kapitlet, og diskuter i grupper, inden I fremlægger i klassen.

Hvad kan I fortælle om den by, hvor Sigurd og Freja bor i?

Hvem bor der ellers?

Hvad arbejder de med?

Hvordan tror I, at folk har set ud?

Guderne

Hvad ved I om de nordiske guder?

**Undersøg, hvad en Thors hammer er!**

Hvilke guder tror vi på i dag?

Hvad vil det sige at ofre?

Hvordan tilbeder vi guder i dag?

Markedet

Hvad er et marked? **Og hvad er et marked i dag?**

Hvordan handler vi i dag?

**Beskriv illustrationerne i afsnittet!**

**Kapitel 3 – Offerpladsen på bakketoppen**

Læs kapitlet, og diskuter i grupper, inden I fremlægger i klassen.

Offerpladsen

Hvordan ser der ud på offerpladsen?

Hvad synes Freja og Sigurd om, at det er deres hest, der skal ofres?

Hvem er til stede på offerpladsen?

Ofringen

Hvorfor skal hesten ofres?

Hvordan foregår ofringen?

Hvad tænker I er mest anderledes i kapitlet i forhold til jeres eget liv?

**Diskuter tro og overtro!**

**Beskriv illustrationerne i afsnittet!**

**Kapitel 4 – Et stort offer**

Huset og familien

Hvad kan I fortælle om det hus, som Sigurd og Freja bor i? (Beskriv det hus, som Sigurd og Freja bor i!)

Hvordan er det anderledes i forhold til de huse, som I bor i?

Hvad betyder vinteren for familien?

Hvad er de bange for?

Overvej i gruppen, hvad I ville gøre, hvis I boede i landsbyen.

**Beskriv illustrationerne i afsnittet!**

**Kapitel 5 – Hil, hil vore guder!**

Offerhallen

Hvordan ser der ud i en offerhal?

Hvad sker der ved et offergilde?

Hvem er til stede ved et offergilde?

**”Guld, røgelse og myrra skær” blev der ofret, da hyrderne fandt Jesus i stalden i Betlehem. Hvorfor ofrede hyrderne?**

**Beskriv illustrationerne i afsnittet!**

**Kapitel 6 – På offerpladsen**

Hvem er til stede på offerpladsen?

Børnenes far har en særlig rolle, hvad går den ud på?

Hvad ofrer man til guderne? Og hvorfor ofrer man de ting?

Tror I, at det virker?

**Beskriv illustrationerne i afsnittet!**

**Kapitel 7 – De hylende ulve**

Hvad kan I fortælle om Sigurd og Frejas dagligdag ud fra kapitlet?

Hvorfor er Freja bange for ulvene?

**Undersøg, hvorfor man er bange for ulve!**

**Ulven er stamfader til hunden. Hvordan bruger vi hunden i dag?**

Findes der noget i dag, som vi er lige så bange for?

**Beskriv illustrationerne i afsnittet!**

**Kapitel 8 – Det største offer**

Har ofringerne virket indtil nu?

Hvorfra ved man, om guderne er tilfredse med gaverne?

Hvad skal ofres nu?

Hvordan så vikingerne på det at blive ofret?

**Læs historien om Abraham og Isak i Det Gamle Testamente!**

Overvej i gruppen, hvad Sigurd og Freja kunne gøre anderledes.

**Beskriv illustrationerne i afsnittet!**